ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
واحد استعال والی پلاسٹک پر پابندی
ماحولیات، جنگلات اور آب و ہوا کی تبدیلی کی وزارت نے 12 اگست 2021 کو پلاسٹک ویسٹ مینجمنٹ ترمیمی رولز، 2021 کو نوٹیفائی کیا ہے، جس میں درج ذیل شناخت شدہ واحد استعمال شدہ پلاسٹک اشیاء کی تیاری، درآمد، ذخیرہ، تقسیم، فروخت اور استعمال پر یکم جولائی 2022 سے پابندی عائد کی گئی ہے، جن کی افادیت کم ہےاور کوڑا کرکٹ زیادہ کی صلاحیت ہے:
- پلاسٹک کی چھڑیوں کے ساتھ کان صاف کرنے واے بڈس، غباروں کے لیے پلاسٹک کی چھڑیاں، پلاسٹک کے جھنڈے، کینڈی کی چھڑیاں، آئس کریم کی چھڑیاں، سجاوٹ کے لیے پولی اسٹیرین [تھرموکول]؛
- پلیٹیں، کپ، گلاس، کٹلری جیسے کانٹے، چمچ، چاقو، اسٹرا، ٹرے، سویٹ بکس کے ارد گرد لپیٹنے یا پیک کرنے والی فلمیں، دعوت نامہ، اور سگریٹ کے پیکٹ، پلاسٹک یا پی وی سی بینرز 100 مائکرون سے کم، اوراسٹرررز۔
نوٹیفکیشن میں 30 ستمبر 2021 سے 75 مائیکرون سے کم موٹائی والے پلاسٹک کیری بیگ کی تیاری، درآمد، ذخیرہ کرنے ، تقسیم کرنے، فروخت اور ا ستعمال کرنے پر بھی پابندی ہے اور 31 دسمبر 2022 سے 120 مائیکرون سے کم موٹائی والے پلاسٹک کے استعمال پر پابندی ہے۔ اس کے علاوہ، 34 ریاستوں نیز مرکز کے زیر انتظام علاقوں نے پہلے ہی پلاسٹک کے کیری بیگ پر مکمل یا جزوی پابندی سے متعلق ضوابط اور /یا پلاسٹک ویسٹ مینجمنٹ ضابطے 2016 سے اوپر اور اس سے زیادہ استعمال شدہ پلاسٹک کی اشیاء کی نشاندہی کرنے کے لیے نوٹیفکیشن/ احکامات جاری کئے ہیں جیسا کہ ترمیم کی گئی ہے۔
وزارت نے 11 مارچ 2021 کو گزٹ آف انڈیا میں مسودہ نوٹیفکیشن شائع کیا جس میں مسودہ نوٹیفکیشن کی اشاعت کی تاریخ سے 60 دن کی مدت کے اندر اندر ، شراکت داروں سے تجاویز اور اعتراضات طلب کئے گئے ہیں۔ یہ نوٹیفکیشن کا مسودہ بھی متعلقہ وزارتوں کے ساتھ پیشگی مشاورت کرنے کے بعد سامنے لایا گیا تھا۔ حتمی نوٹیفکیشن موصول ہونے والے تمام تبصروں اور تجاویز پر غور کرنے کے بعد بھی اس شائع کیا گیا تھا۔مزید برآں شناخت شدہ واحد استعمال والے پلاسٹک پر پابندی کے حوالے سے، شراکت داروں کے لیے آگاہی پروگرام اور صلاحیت سازی کی ورکشاپس کا انعقاد کیا گیا ہے۔
مورخہ 12 اگست 2021 کو پلاسٹک ویسٹ مینجمنٹ ترمیمی ضابطے 2021 کے ذریعے شناخت شدہ واحد استعمال کی پلاسٹک ا شیاء پر پابندی کا نوٹیفکیشن جاری کیا گیا تھا اور یہ یکم جولائی 2022 سے نافذ العمل ہوگیا ہے۔انتہائی چھوٹی، چھوٹی اور درمیانہ درجے کی صنعتوں کی وزارت کے پاس ایم ایس ایم ای یونٹس کو مدد فراہم کرنے کے لیے اسکیمیں ہیں، جن میں متبادل یا دیگر مصنوعات کو اختیار کرنے کے لیے ممنوعہ واحد استعمال کی پلاسٹک کی اشیاء کی تیاری میں شامل پہلے ایسے یونٹوں کی مدد بھی شامل ہے۔ اس کے رہنما خطوط کے مطابق ٹیکنالوجی کی ا پ گریڈیشن، بیداری پیدا کرنے، مارکیٹنگ کی معاونت اور بنیادی ڈھانچہ جاتی معاونت کے سلسلے میں مدد فراہم کرائی جاتی ہے۔
یہ معلومات ماحولیات، جنگلات اور آب وہوا کی تبدیلی کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں فراہم کیں۔
بھارتی چناؤ کمیشن
منی پور میں پہلے مرحلے کے انتخابات کے تحت 11 اپریل کو ووٹ ڈالے جائیں گے
باہری منی پور لوک سبھا حلقے کےلئے 8 امیدوار میدان میں ہیں
آسانی کے ساتھ انتخابات کرانے کے لئے 1562 پولنگ مراکز قائم کئے جائیں گے
نئی دہلی،08 ؍اپریل،باہری منی پور پارلیمانی حلقے کے لئے پہلے مرحلے میں ووٹ ڈالے جائیں گے۔ جبکہ اندرونی منی پور پارلیمانی حلقے کے لئے دوسرے مرحلے میں ووٹ ڈالے جائیں گے۔ منی پور میں دو پارلیمانی حلقے ہیں۔
ریاست منی پور میں رائے دہندگان کی کُل تعداد 1010618 ہے جس میں 495583 مرد رائے دہندگان ، 515022 خواتین رائے دہندگان اور 13 رائے دہندگان مخنث ہیں۔ منی پور میں خواتین ووٹوں کی تعداد مرد ووٹوں سے زیادہ ہے۔
ایک لوک سبھا سیٹ کے لئے 8 امیدوار میدان میں ہیں۔
اس مرحلے میں 1562 پولنگ مراکز ہیں۔
11347 فوجی اہلکار منی پور میں پہلے مرحلے کے تحت اپنا ووٹ ڈالنے کے لئے اہل ہیں۔
منی پور میں انتخابات کے لئے نوٹی فکیشن 18 مارچ کو جاری کیا گیا تھا ، کاغذات نامزدگی داخل کرنے کی آخری تاریخ 25 مارچ تھی۔ کاغذات کی جانچ پڑتال 26 مارچ کو کی گئی جبکہ امیدواروں کے ذریعے نام واپس لئے جانے کی آخری تاریخ 28 مارچ تھی۔
۔۔۔۔۔۔۔۔۔۔۔۔۔۔۔

U-1797
(Visitor Counter : 30
سائنس اور ٹیکنالوجی کی وزارت
پلوٹو سیارے کی سطح پر ہوا کا دباؤ، کرہ ارض سے 80 ہزار گنا کم ہے: دیواستھل مشاہدہ گاہ کے مشاہدے پر مبنی مطالعہ
بھارتی اور بین الاقوامی شراکت داروں سمیت سائنس دانوں کی ایک ٹیم نے پلوٹو کی سطح پر ہوا کے دباؤ کی صحیح پیمائش نکالی ہے۔ یہ زمین پر سمندر کی اوسط سطح پر ہوا کے دباؤ کی بہ نسبت80 ہزار گنا کم ہے۔
اس دباؤ کی پیمائش 6 جون 2020 کو پلوٹو کے کسی دوسرے اجرام فلکی کے سامنے آجانے سے نظارے میں رکاوٹ پڑ جانے کے عمل کے مشاہدے سے موصولہ اعداد وشمار کے ذریعہ کی گئی ہے جس میں 3.6 - ایم دیواستھل آپٹیکل ٹیلی اسکوپ   اور 1.3 - ایم دیو استھل فاسٹ آپٹیکل ٹیلی اسکوپ  ٹیلی اسکوپ کا استعمال کیا گیا ہے۔ یہ دور بینیں نینی تال کے دیوا ستھل مقام پر نصب کی گئی ہیں۔
اجرام فلکی کے مطالعہ میں آکیولیشن ، دو اجرام فلکی کے درمیان کسی دوسرے اجرام فلکی کے حائل ہو جانے کا عمل ہے ۔ پلوٹو کے ذریعہ نظارے میں حائل ہونے کے یہ واقعات 1988 سے 2016 کے درمیان 12 مرتبہ سرزد ہوئے، جس سے اس مدت کے دوران ہوا کے دباؤ میں ایک ہی طرح کا اضافہ تین بار ہوا۔
مشاہداتی علوم کے آریہ بھٹ تحقیقی ادارے  کے ارکان سمیت سائنس دانوں کی ایک بین الاقوامی ٹیم نے مشاہدات میں استعمال ہونے والے انتہائی حساس آلات سے موصولہ ، شور کے تئیں سنگل کی تناسب کے ساتھ معمولی خموں کا استعمال کیا تاکہ پلوٹو کی سطح پر ہوا کے دباؤ کی بالکل صحیح پیمائش کی جاسکے۔ یہ پایا گیا کہ زمین پر اوسط سطح سمندر پر موجود ہوا کے کم دباؤ کی بہ نسبت پلوٹو کی سطح پر ہوا کا دباؤ 12.23 اوبر - 80 ہزار گنا کم ہے۔
یہ تحقیقی مقالہ ’ایٹرو فیزیکل جرنل لیٹرز ‘ میں شائع ہوا ہے، جس سے پتہ چلتا ہے کہ 2015 کے بعد سے پلوٹو پر ہوا کا کرہ ایک پٹھار والے مرحلے میں ہے، جو انتہا کے قریب ہے اور 2019 میں پلوٹو کے اتار چڑھاؤ والے ٹرانسپورٹ ماڈل کے ذریعہ اس سے پہلے شمار کی گئی ماڈل ویلیوز کے ساتھ عمدہ طریقے سے میل کھاتے ہیں۔ ٹیم نے مزید وضاحت کی ہے کہ آکیولیشن کا یہ عمل خاص طور پر بروقت سرزد ہوتا ہے۔ کیونکہ اس سے پلوٹو کے ہوا کے کرہ کے ارتقاء کے موجودہ ماڈلوں کی افادیت کا پتہ چلتا ہے۔
اشاعت کا لنک : https://iopscience.iop.org/article/10.3847/2041-8213/ac4249
امور داخلہ کی وزارت
مرکزی وزیر داخلہ جناب امت شاہ نے قابل احترام سوامی سری نارائن گرو جی کو آج ان کی جینتی پر خراج عقیدت پیش کیا
ایک سماجی مصلح ، روحانی پیشوا اور مساوات و بھائی چارے کے مضبوط پیروکار سوامی سری نارائن گروجی نے کیرالہ میں تفریق اور بے انصافی کے خلاف سماجی اصلاح کے لئے بنیادیں تیار کرنے میں انتہائی اہم رول ادا کیا
دبے کچلے لوگوں کے امپاور منٹ اور تعلیم کے سلسلے میں سوامی سری نارائن گروجی کی انتھک کوششوں کو کبھی فراموش نہیں کیا جاسکتا
سوامی سری نارائن گروجی کی فلاسفی ،تعلیمات اور خیالات ملک کے طول وعرض میں لاکھوں افراد کی زندگیوں کو بہتر بنانے کا کام کرتے رہیں گے
نئی دہلی، 02 ستمبر 2020۔ مرکز ی وزیر داخلہ جناب امت شاہ نے قابل احترام سوامی سری نارائن گروجی کو آ ج ان کی جینتی پر خراج عقیدت پیش کیا۔ ایک ٹویٹ میں جناب امت شاہ نے کہا کہ’’ ِِِِ ایک سماجی مصلح ، روحانی پیشوا اور مساوات و بھائی چارے کے مضبوط پیروکار سوامی سری نارائن گروجی نے کیرالہ میں تفریق اور بے انصافی کے خلاف سماجی اصلاح کے لئے بنیادیں تیار کرنے میں انتہائی اہم رول ادا کیا۔‘‘
مرکزی وزیر داخلہ نے کہا کہ ’’دبے کچلے لوگوں کے امپاور منٹ اور تعلیم کے سلسلے میں سوامی سری نارائن گروجی کی انتھک کوششوں کو کبھی فراموش نہیں کیا جاسکتا۔ان کی فلاسفی ْ تعلیمات اور خیالات ملک کے طول وعرض میں لاکھوں افراد کی زندگیوں کو بہتر بنانے کا کام کرتے رہیں گے‘‘۔
کابینہ
کابینہ نے آکاش میزائل نظام کی برآمد کو منظوری دی اور برآمدات کی تیزی سے منظوری کے لئے ایک کمیٹی تشکیل دی
نئی دہلی، 30 دسمبر 2020، آتم نربھر بھارت کے تحت، بھارت مختلف طرح کے دفاعی پلیٹ فارم اور میزائل تیار کرنے کی اپنی صلاحیتوں میں اضافہ کر رہا ہے۔ آکاش ملک کا ایک اہم میزائل ہے، جس کا 96 فیصد سے زیادہ حصہ ملک میں تیار کیا گیا۔
آکاش سطح سے ہوا میں مار کرنے والا ایک میزائل ہے جس کی مار کرنے کی صلاحیت 25 کلومیٹر تک ہے۔ یہ میزائل 2014 میں ہندوستانی فضائیہ اور 2015 میں ہندوستانی فوج میں شامل کیا گیا تھا۔
دفاعی خدمات میں شامل ہونے کے بعد، بین الاقوامی نمائشوں / ڈیف ایکسپو / ایرو انڈیا کے دوران کئی دوست ممالک نے آکاش میزائل میں دلچسپی دکھائی۔ کابینہ کی منظوری سے مختلف ممالک کی جانب سے جاری آر ایف آئی/ آر ایف پی میں حصہ لینے کے لئے ہندوستانی مینوفیکچروں کو مدد ملے گی۔
اب تک، ہندوستانی دفاعی برآمدات میں پرزے / حصے وغیرہ شامل تھے۔ بڑے پلیٹ فارموں کی برآمدات کم سے کم تھیں۔ کابینہ کا یہ اقدام ملک کو اپنی دفاعی مصنوعات کو بہتر بنانے اور انہیں عالمی سطح پر مسابقتی بنانے میں معاون ثابت ہوگا۔
آکاش کا برآمداتی ورژن اس وقت ہندوستانی مسلح افواج میں لگائے سسٹم سے مختلف ہوگا۔
آکاش کے علاوہ دوسرے بڑے پلیٹ فارمز جیسے کوسٹل سرویلنس سسٹم، رڈار اور ایئر پلیٹ فارموں میں بھی دلچسپی ظاہر کی جارہی ہے۔ ایسے پلیٹ فارموں کی برآمد کے لئے جلد منظوری فراہم کرنے کے لئے، ایک کمیٹی تشکیل دی گئی ہے جس میں رکشا منتری ، امور خارجہ کے وزیر اور قومی سلامتی کے مشیر شامل ہیں۔
یہ کمیٹی مختلف ممالک کے لئے بھارت میں تیار کئے جانے والے اہم پلیٹ فارموں کی بعد میں برآمدات کا اختیار دے گی۔ کمیٹی ایک حکومت سے دوسری حکومت کے ذریعہ خریداری سمیت مختلف دستیاب متبادل کا بھی پتہ لگائے گی۔
ہندوستانی حکومت 5 بلین امریکی ڈالر کی دفاعی برآمدات کا نشانہ حاصل کرنے اور دوست ممالک کے ساتھ اسٹریٹجک تعلقات کو بہتر بنانے کے لئے زیادہ قیمت والے دفاعی پلیٹ فارم کی برآمد پر توجہ مرکوز کرنا چاہتی ہے۔
۔۔۔۔۔۔۔۔۔۔۔
م ن۔ا گ۔ن ا۔
U-8529
(
ریلوے کی وزارت
’’دودھ دورونتو‘‘ رینی گنٹا سے 10 کروڑ لیٹر دودھ، قومی دارالحکومت پہنچاتا ہے
آج کی تاریخ تک 443 ٹرپس کے ذریعے مجموعی طو رپر 2502 دودھ کے ٹینکر پہنچائے گئے ہیں
ابھی تک ان خصوصی ٹرینوں کی 443 ٹرپس میں 2502 دودھ کے ٹینکروں نے آپریٹ کرتے ہوئے 10 کروڑ لیٹر سے زیادہ دودھ ٹرانسپورٹ کیا ہے
نئی دہلی،10 اگست 2021: آندھراپردیش کے رینی گنٹا سے خصوصی ٹرینوں ’’دودھ دورونتو‘‘ کے ذریعے قومی راجدھانی کو پہنچائے جانے والے دودھ کی مقدار دس کروڑ لیٹر کے نشان کو پار کر گئی ہے۔ 26 مارچ 2020 کو متعارف کئے جانے کی تاریخ سے ہی یہ خصوصی ٹرینیں بلا کسی رکاوٹ کی بنیاد پر جنوب وسطی ریلوے کے ذدریعے آپریٹ کی جارہی ہیں اور آج کی تاریخ تک انھوں نے 443 ٹرپس کے ذریعے 2502 دودھ کے ٹینکر پہنچائے ہیں۔
رینی گنٹا سے نئی دلّی تک ریل کے ذریعے دودھ کی نقل وحمل قوم کی ضرورت کو پورا کرنے کے لیے بہت زیادہ حساس اور اہم رہی ہے۔ کووڈ-19 سے پہلے نئی دلّی اور آس پاس کے علاقوں میں لوگوں کی دودھ کی ضرورت کو پورا کرنے کے لیے، دودھ کے ٹینکر ہفتہ وار سپرفاسٹ ٹرینوں سے منسلک تھے۔ جب ملک میں لاک ڈاؤن نافذ کیا گیا تھا تو اس مقصد کو پورا کرنے کے لیے جنوب وسطی ریلوے نے دودھ کے ٹینکروں کو جوڑ کر ’’دودھ دورونتو‘‘ یعنی خصوصی ٹرینیں چلانے کا منفرد تصور وضع کیا۔ ریلوے زون اِن ٹرینوں کو میل ایکسپریس ٹرینوں کے ہمراہ چلاتا رہا ہے تاکہ رینی گنٹا سے حضرت نظام الدین اسٹیشن تک کا 2300 کلو میٹرکا فاصلہ 30 گھنٹے کے معقول وقت میں طے کیا جاسکے۔
دودھ دورونتو اسپیشل عام طو رپر 06 دودھ کے ٹینکروں کے ساتھ چلائے جاتے ہیں،جن میں سے ہر ایک دودھ کے ٹینکر کی گنجائش 40000 لیٹر کی ہوتی ہے یعنی مجموعی طو رپر ایک ٹرین میں کل 2.40 لاکھ لیٹر دودھ آتا ہے۔اب تک ان خصوصی ٹرینوں کے 443 ٹرپس میں 2502 دودھ کے ٹینکر آپریٹ کئے جاچکے ہیں جن میں 10 کروڑ لیٹر سے زیادہ دودھ کی نقل وحمل ہوئی ہے۔ گنٹاکل ڈویژن کے عہدیداران مال بردار صارفین سے مسلسل رابطے میں رہتے ہیں جو دودھ کی لوڈنگ کی پیش کش کرتے ہیں اور ان کی ضروریات کو پورا کر رہے ہیں تاکہ ان ٹرینوں کو چلانے میں کوئی خلل نہ ہو۔ اس نئے اقدام کے متعارف ہونے کے بعد سے ان ٹرینوں کو کووڈ کے عروج کے دوران بھی مسلسل چلایا جارہا ہے اور ضروری اشیاء کی سپلائی چین کو متوازن کرنے کے لیے اسے مزید جاری بھی رکھا جارہا ہے۔
وزارت دفاع
جناب گریدھر ارامانے نے وزیر دفاع کے سکریٹری کی حیثیت سے عہدہ سنبھالا
آندھرا پردیش کیڈر کے 1988 بیچ کے انڈین ایڈمنسٹریٹو سروس  افسر جناب گریدھر ارامانے نے یکم نومبر 2022 کو دفاع سکریٹری کی حیثیت سے عہدہ سنبھالا۔ عہدہ سنبھالنے سے پہلے جناب ارامانے نے نئی دہلی میں قومی جنگی یادگار پر گلہائے عقیدت نذر کئےاورشہید ہونے والے سورماؤں کوخراج عقیدت پیش کیا۔ انہوں نے ان بہادروں کو سلام پیش کیا جنہوں نے قوم کی حفاظت کرتے ہوئے اپنی جانوں کا نذرانہ پیش کیا تھا۔
جناب ارامانے نے قومی جنگی یادگار کے دورے کے دوران کہا کہ "ہم ان بہادروں سے تحریک حاصل کرتے ہیں اور ہندوستان کو ایک محفوظ اور خوشحال ملک بنانے کے ان کے خواب کو پورا کرنے کی سمت کام کرنے کا عہد کرتے ہیں" ۔
آئی اے ایس میں اپنے 32 سال کے تجربے کے ساتھ، جناب ارامانے مرکزی حکومت کے ساتھ ساتھ آندھرا پردیش حکومت میں مختلف اہم محکموں پر کام کر چکے ہیں۔ اپنی موجودہ ذمہ داری سے قبل، جناب ارامانے سڑک ٹرانسپورٹ اور شاہراہوں کی وزارت کے سکریٹری کے عہدے پر فائز تھے۔
جناب ارامانے اس سے قبل کیبنٹ سیکرٹریٹ میں ایڈیشنل سکریٹری تھے۔ کابینہ سیکرٹریٹ کے علاوہ، جناب ارامانے پٹرولیم اور قدرتی گیس کی وزارت میں دریافت سے متعلق ڈویزن کی دیکھ بھال کرتے تھے اور انشورنس ریگولیٹری اینڈ ڈیولپمنٹ اتھارٹی میں معائنہ کے انچارج ایگزیکٹو ڈائریکٹر تھے۔
آندھرا پردیش حکومت میں، جناب ارامانے نے شہری ترقی کے محکمے میں پرنسپل سکریٹری اے پی اسٹیٹ فائنانس کارپوریشن کے منیجنگ ڈائریکٹر اور سکریٹری  کے طور پر خدمات انجام دیں۔ وہ چتور اور کھمم اضلاع کے کلکٹر اور ڈی ایم کے عہدے پر بھی فائز رہے۔
جناب ارامانے نے جواہر لعل نہرو ٹیکنالوجیکل یونیورسٹی، حیدرآباد سے سول انجینئرنگ میں بی ٹیک اور آئی آئی ٹی، مدراس سے ایم ٹیک کیا۔ انہوں نے کاکتیہ یونیورسٹی، وارنگل سے اقتصادیات میں ایم اے کیا ہے ۔
وزارت دفاع
کوچی میں بحریہ کے کمانڈروں کا فوجی سرگرمی پر تبادلہ خیال
نئی دہلی،17 مارچ بحریہ کے سربراہ ایڈمرل سنیل لامبا کل  کوچی میں ہندوستانی بحریہ کے سب سے بڑے وار گیم –دی تھیٹر لیول آپریشنل ریڈی نیس ایکسرسائز  سے متعلق اجلاس کی صدارت کریں گے۔ یہ فوجی مشق 07 جنوری 2019 کو شروع ہوا تھا اور 10 مارچ 2019 کو اختتام پذیر ہونے کی منصوبہ بندی کی گئی تھی۔ لیکن 14 فروری 2019 کو پلوامہ میں سی آر پی ایف پر جے ای ایم کے ذریعہ دہشت گردانہ حملے کے باعث ہندوستانی بحریہ کی تعیناتی شمالی بحیرہ عرب میں کر دی گئی۔
ہندوستانی بحریہ کے اہم جنگی اکائیوں کو تربیت دینے اور فوجی سرگرمیوں کے لئے تعینات کیا گیا تھا۔ ان میں آئی این ایس وکرما دتیہ، نیوکلیئر آبدوز اور کیریئر جنگی گروپ سمیت دیگر جہاز، آبدوز اور ہوائی جہاز وغیرہ شامل تھے۔ تعیناتی کی وجہ ہندوستان اور پاکستان کے درمیان بڑھتی ہوئی کشیدگی تھی۔ 28 فروری 2019 کو ہوئے تینوں سروسز کے پریس کانفرنس میں ایک واضح اور پابند عہد پیغام دیا گیا تھا کہ ہندوستانی بحریہ ملک کے سمندری علاقوں میں پاکستان کی کسی کارروائی کو روکنے اور شکست دینے کے لئے تیار ہے۔
ٹروپیکس- 19 میں ، ہندوستانی بحریہ کے تقریبا 60 ، انڈین کوسٹ گارڈ کے 12 جہازوں اور 60 جنگی طیاروں نے حصہ لیا۔ بحریہ کے اس اہم جنگی مشق کے دوران، بحریہ نے اپنی کارکردگی کو عملی جامہ پہنایا ۔ اس کے دوران جنگی سازوسامان کاوافر مقدار میں استعمال کیا گیا ۔ اس جنگی مشق ہندوستانی بحریہ کو تینوں سروسز کے ساتھ تعاون اور مربوط کرنے کی صورت میں تیزی سےاپنا ردعمل ظاہر کرنے کا موقع فراہم کیا ۔ تینوں جہتوں میں ہندوستانی بحریہ کی غلبہ کو دیکھتے ہوئے پاکستان کی بحریہ نے بھی مکران سمندر پر ہی تعینات رہی اور اس نے کھلے سمندر میں آگے بڑھنے کی ہمت نہیں کی۔
اس سے پہلے یہ ٹروپیکس- 19 انڈمان نیکوبار جزائر میں شروع کیا گیا تھا۔ اس جنگی مشق میں بحریہ کے ساتھ فوج اورفضائیہ شامل تھی۔ اس کے بعد، 22 جنوری اور 23 جنوری 2019 کو سب سے بڑا ساحل سمندر کی دفاعی مشقیں کی گئیں۔ اس مشق کا نام ‘‘سمندری نگرانی’’ تھا۔ اس مشق میں 13 ساحلی ریاستوں اور مرکز کے زیر انتظام خطوں کی اکائیاں شامل تھیں۔
سبھی کمانڈروں کے ساتھ بحریہ کے سربراہ کے ذریعہ ٹروپیکس- 19 کے دن بھر کے جائزہ کا مقصد مشق کے انعقاد اور آپریشنل تیاریوں کی جانچ کرنی اور ہندوستانی بحریہ کی فوجی سرگرمیوں سے متعلق تیاری کا جائزہ لینا ہے۔ اس مشق سے حاصل تجربات کی روشنی میں ہندوستانی بحریہ کی تعیناتی اور جنگی صلاحیتوں کا بھی تعین کیا جائے گا۔
۔ ۔ ۔ ۔ ۔ ۔ ۔ ۔ ۔ ۔
U-1575
(Visitor Counter : 107
کانکنی کی وزارت
دیرپا کانکنی کے لئے اقدامات شروع کئے
کوئلہ ،کانکنی اور پارلیمانی امور کے مرکزی وزیر جناب پرہلادجوشی نے آج راجیہ سبھا میں ایک تحریری جواب میں یہ جانکاری دی کہ کانکنی اور معدنیات  ایکٹ ، 1957 کی دفعات کے تحت کانکنی کے لیز پر عمل درآمدسے قبل ہر کان کو ماحولیاتی اور جنگلاتی منظوری سمیت مرکزی حکومت اور متعلقہ ریاستی حکومتو ں کے مختلف محکموں سے قانونی منظور ی حاصل کرنے کی ضرورت ہوتی ہے۔ ماحولیاتی منظوری، کانکنی سے ماحولیات پر اثر کے تجزیہ کی بنیاد پر جاری کی جاتی ہے۔
ماحولیات کے اثرات کو کم کرنے اور کانکنی سے وابستہ کاربن نشانات نیز معدنیات کے تحفظ اور ڈیولپمنٹ ضوابط  2017 کے باب وی میں دیرپا کانکنی کیلئے اصول بتائے گئے ہیں جیسے دیر پا کانکنی ، مٹی کو ہٹانا اور اس کا استعمال ، غیرمستعمل پتھروں وغیر ہ کی ذخیرہ اندوزی ، سطح کی کمی کو کنٹرول کرنے ، فضائی آلودگی کے خلاف احتیاطی تدابیر ،ضرررساں رقیق کے اخراج ،شور کے َخلاف احتیاط اور نباتات کی بحالی وغیرہ اصول میں شامل ہیں ۔
کانکنی کی وزارت نے کانکنی کے ہندوستانی بیورو کے ذریعہ دیر پا نشانات کے تجزیہ کے لئے معائنہ ، کانکنی ، فائدہ یا کسی بھی علاقے میں میٹا لوجیکل آپریشن کے دوران کی سرگرمیوں کی خاطر اسٹار ریٹنگ کا نظام قائم کیا ہے ۔ایم سی ڈی آر 2017 کے ضابطے 35 کے تحت ہر کرائے دار کو کانکنی کے کام کاج کی شروعات کی تاریخ یا 28 فروری 2017سے چار سال کے اندر کم از کم تین اسٹار ریٹنگ حاصل کرنا ضروری ہوتا ہے اوراسے سال بہ سال کی بنیاد پر برقراررکھنا ہوتا ہے۔
اس کے علاوہ این سی ڈی آر 2017 کے ضوابط 26 کے مطابق کانکنی کو لیزپر لینے والے ہرامیدوار کو یہ یقینی بنانے کی ضرورت ہوتی ہے کہ منظور شدہ کانکنی بند کرنے کا منصوبہ یا اس طرح کی ترامیم کے مطابق بحالی کے کام کاج کے حفاظتی اقدامات انجام دئے جارہے ہیں جیسا کہ مجاز اتھارٹی نے منظوری دی ہے۔
کانکنی کے کرایہ داروں کوسبز توانائی پیدا کرنے اور اس کے استعمال کی حوصلہ افزائی کی جاتی ہے ۔اس سلسلے میں انڈین بیورو آف مائنس نے ملک بھر میں کانکنی کے مقامات پر قابل تجدید توانائی کے پلانٹ اور بجلی کی کھپت کی تنصیب کی نقشہ سازی کے لئے 293 کانوں کا ایک سیمپل سروے کیا ہے۔سروے میں اس بات کاذکر کیا گیا ہے کہ کانکنی کے مقامات پر کل تنصیب کردہ قابل تجدید توانائی پلانٹ کی گنجائش تقریباََ 583 میگاواٹ ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ-19 سے بچاؤ کے ٹیکوں کی دستیابی پرتازہ ترین صورتحال
ریاستوں؍مرکز کے زیرانتظام علاقوں کو 98.88 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 8.89 کروڑ سے زائد ٹیکوں کی بچی ہوئی اور غیر استعمال شدہ خوراکیں اب بھی دستیاب ہیں
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد بالکل مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
98,88,80,235
|
|
بچی ہوئی خوراکیں
|
|
8,89,08,435
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 98.88 کروڑ سے زیادہ  ویکسین کی خوراکیں دستیاب کرائی جا چکی ہیں -
مزید برآں 8.89 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔
صحت اور خاندانی بہبود کی وزارت
کووڈ۔19 کے خلاف مستحکم مارچ کرتے ہوئے ہندوستان میں مجموعی طور پر تقریباً 3کروڑ 60 لاکھ ٹیسٹ کئے جاچکے ہیں
ہر 10 ہزار پر ٹیسٹ کا پیمانہ 26 ہزار 16 کیسوں کے ساتھ ایک نئی وسعت پر پہنچ گیا ہے
ہندوستان میں کووڈ۔19 وبا سے نمٹنے کے اہم ترین اقدامات میں بروقت اور وسیع پیمانے پر ٹیسٹنگ کے ذریعہ پوزیٹیوں کیسز کی جلد شناخت مرض سے لڑنے کے لئے اہم ترین عنصر رہا ہے۔فوری شناخت اور آئسولیشن کی کارروائی کے ساتھ بروقت اور پرعزم علاج سے ری کوری معاملات کی تعداد میں اضافہ ہوا ہےجبکہ شرح اموات میں کمی آئی ہے۔
ہندوستان میں ابھی تک 3 کروڑ 59 لاکھ 2 ہزار 1 سو37 معاملات کی جانچ کی جاچکی ہے۔گزشتہ 24 گھنٹوں میں 6 لاکھ 9 ہزار 917 معاملات کی جانچ کرنے کے ساتھ ہی ہندوستان جانچ کی صلاحیت کو بڑھانے کی اپنی مہم کے تئیں پرعزم ہے۔
ملک بھر میں توسیع شدہ ڈائنگونسٹک لیب نیٹ ورک کے ذریعہ آسانی کے ساتھ ٹیسٹنگ کی رسائی کی وجہ سے موجودہ اعداد وشمار تک پہنچنے میں مدد ملی ہے۔ ان تمام مرکوز کارروائیوں کی وجہ سے جانچ فی ملین میں تیزی کے ساتھ اضافہ ہوا اور یہ 26016 ہوگئی۔ ٹی پی ایم نے مستحکم طور پر اضافے کا رجحان بدستور جاری ہے۔
ہندوستان میں ہر روز فی ملین جانچ کی تعداد میں بھی اضافہ دیکھنے میں آیا ہے۔ اس کاذکر عالمی صحت تنظیم نے‘‘ کووڈ۔19 کے تناظر میں عوامی صحت اور سماجی اقدامات کو ایڈجسٹ کرنے کے لئے عوامی صحت کے زمرے’’ سے متعلق اپنے رہنما نوٹ میں کیا ہے۔عالمی صحت تنظیم نے صلاح دی ہے کہ مشتبہ کووڈ۔19 معاملات کی جامع نگرانی کے لئے ایک قدم کے طور پر ایک ملک کو ایک ملین کی آبادی پر ہر روز 140 افراد کی جانچ کرنے کی ضرورت ہے۔
جانچ کرنے کی حکمت عملی وضع کرنے کا ایک اہم عزم ملک میں ڈائینگونسٹک لیب نیٹ ورک کو جامع طور پر توسیع دینا ہے۔ آج لیبوں کی تعداد نمایاں طور سے بڑھ کر 1530 ہوگئی ہے جس میں سے سرکاری شعبے میں 984 لیب جب کہ نجی شعبے میں 536 لیب شامل ہیں۔ ان میں مندرجہ ذیل شامل ہے۔
ریئل ۔ ٹائم آر ٹی پی سی آر پر مبنی ٹیسٹنگ لیب: 785
ٹرو نیٹ پر مبنی جانچ کی لیب:617
سی بی این اے اے ٹی پر مبنی ٹیسٹنگ لیب: 118
کووڈ۔19 سے متعلق تکنیکی معلومات، رہنما خطوط اور صلاح ومشورہ کے لئے برائے مہربانی باقاعدہ طور پر وزٹ کریں: https://www.mohfw.gov.in/pdf/coronvavirushelplinenumber.pdf .
کووڈ۔19 سے متعلق تکنیکی معلومات، technicalquery.covid19[at]gov[dot]in اور دیگر معلومات کو
ncov2019[at]gov[dot]in and @CovidIndiaSeva پر بھیجا جاسکتا ہے۔
کووڈ۔19 سے متعلق کسی بھی جانکاری حاصل کرنے کی صورت میں صحت اور خاندانی بہبود کی وزارت کی ٹیلی فون مدد لائن:
.: +91-11-23978046 or 1075  پر کال کرسکتے ہیں۔ریاستوں اورمرکز کے زیر انتظام علاقوں کی مدد لائن نمبروں کی فہرست بھی https://www.mohfw.gov.in/pdf/coronvavirushelplinenumber.pdf . پردستیاب ہے۔
وزیراعظم کا دفتر
وزیر اعظم نے شہریوں سے ’ہر گھر ترنگا‘ کے تحت ترنگا کے ساتھ تصاویر اپ لوڈ کرنے کو کہا
وزیر اعظم جناب نریندر مودی نے شہریوں سے کہا ہے کہ وہ 13 سے 15 اگست کے درمیان ’ہر گھر ترنگا‘ تحریک کے تحت harghartiranga.com پر ترنگا کے ساتھ اپنی تصاویر اپ لوڈ کریں۔
سلسلے وار ٹویٹ میں وزیر اعظم نے کہا؛
”’ہر گھر ترنگا‘ مہم نے آزادی کے امرت مہوتسو میں ایک نئی توانائی کا اضافہ کیا ہے۔ اہل وطن کو اس سال اس مہم کو ایک نئی بلندی پر لے جانا ہے۔ آئیے 13 سے 15 اگست کے درمیان ملک کی عظمت اور شان کی علامت قومی پرچم کو لہرائیں۔ harghartiranga.com پر ترنگے کے ساتھ اپنی سیلفی بھی ضرور اپ لوڈ کریں۔“
’ترنگا آزادی اور قومی اتحاد کے جذبے کی علامت ہے۔ ہر ہندوستانی کا ترنگا سے جذباتی تعلق ہے اور یہ ہمیں قومی ترقی کے لیے مزید محنت کرنے کی ترغیب دیتا ہے۔ میں آپ سب سے گذارش کرتا ہوں کہ 13 سے 15 اگست کے درمیان #ہر گھر ترنگا تحریک میں حصہ لیں۔ ترنگا کے ساتھ اپنی تصاویر یہاں اپ لوڈ کریں...harghartiranga.com“
وزارت اطلاعات ونشریات
صدر ٹرمپ کے ہندوستان دورے کے عالمی کوریج کے لئے دور درشن کی تیاری
نئی دہلی،24؍فروری، دور درشن نے احمد آباد ، آگرہ اور نئی دہلی تینوں شہروں میں کئی مقامات پر ڈی ڈی انڈیا کے لئے لائیو فیڈ تیار کرنے کے مقصد سے بڑی تعداد میں ہائی ڈیفی نیشن  او بی وین اور کیمرے لگوائے ہیں۔ یہ لائیو فیڈ عالمی سطح پر تقسیم کیا جائے گا۔
ہندوستان کے سرکاری براڈ کاسٹر کا ٹیلی ویژن نیٹ ورک ، دور درشن اپنے انگریزی نیوز چینل ڈی ڈی انڈیا کے ذریعے امریکی صدر ٹرمپ کے ہندوستان دورے اور ’’نمستے ٹرمپ‘‘ کے علامی کوریج کے لئے پوری طرح تیار ہے۔
بڑے امریکی اور یورپی ٹی وی نیوز نیٹ ورکس ڈی ڈی انڈیا کے عالمی لائیو فیڈ کو دکھائیں گے، ان کے علاوہ اس موقع کی کوریج کو ریا میں ڈی ڈی انڈیا کے ذریعے مائی کے پلیٹ فارم پر دستیاب ہوگا اور بنگلہ دیش میں سٹیلائٹ کے ذریعے یہ کوریج دیکھا جاسکے گا۔ بین الاقوامی ناظرین یو ٹیوب :  کے ذریعہ اور پرسار بھارتی کے عالمی ڈیجیٹل پلیٹ فارم نیو ز آن ایئر کے ذریعے اینڈ رائڈ اور آئی او ایس پلیٹ فارم پر یہ کوریج دیکھ سکیں گے۔
احمد آباد میں دور درشن نے 16 کیمروں کے ساتھ ایک او بی وین ہوائی اڈے پر لگائی ہے اور سردار پٹیل اسٹیڈیم  میں 24 کیمروں کے ساتھ دو او بی وین لگائی گئی ہیں۔ روڈ شو کے کوریج کے لئے 45 کیمرے لگائے گئے ہیں۔ اسٹیڈیم کے راستے میں اندرا برج پر 45 کیمروں کے کنکشن کے ساتھ ایک پروڈکشن کنٹرول روم قائم کیا گیا ہے۔ کھلے ہوئے 7 کیمروں کے ساتھ ایک اور او بی سابرمتی آشرم میں قائم کی گئی ہے۔ ہوائی اڈے ، اندر ا برج ، اسٹیڈیم اور سابرمتی میں قائم کئے گئے چاروں پروڈکشن کنٹرول پینل ، آپٹیکل فائبر کیبل کے ذریعے دہلی سے اپ لنک کئے گئے ہیں۔ اس کوریج کے لئے 50 کلو میٹر سے زیادہ آپٹیکل فائبر استعمال کیا گیا ہے، تقریبا 100 کیمرہ پرسن اور اتنے ہی ٹیکنیکل انفرا اسٹرکچر کے پروڈکشن اور منیجمنٹ کے لوگ ہیں۔
آگرہ میں 10 کیمروں والے ایچ ڈی پروڈکشن سیٹ اپ کو ، جس میں تین ایچ ڈی ، ڈی ایس این جی ہیں، روڈ شو کے لئے لگایا گیا ہے۔ دہلی میں 10 کیمروں کے ساتھ ایک ایچ ڈی او بی وین رسمی استقبالئے ، گارڈ آف آنر اور شام کو عشائیہ کے لئے راشٹرپتی بھون میں دو ایچ ڈی ، ڈی ایس این جی لگائے گئے ہیں۔ دو طرفہ بات چیت اور مفاہمت ناموں پر دستخط کے لئے حیدر آباد ہاؤس میں 8 کیمروں کے ساتھ ایک ایچ ڈی او بی اور دو ایچ ڈی ، ڈی ایس این جی لگائے گئے ہیں۔ آمد اور روانگی کی کوریج کے لئے دہلی کے ہوائی اڈے پر ایک ایچ ڈی ، ڈی ایس این جی لگایا گیا ہے۔ دو ایچ ڈی ، ڈی ایس این جی راج گھاٹ پر لگائی گئی ہیں۔
اس طرح زبردست انتظامات کے ساتھ پرسار بھارتی کا عالمی انگریزی نیوز چینل ڈی ڈی انڈیا صدر ڈونلڈ ٹرمپ کے دو روزہ ہندوستان دورے کے کوریج کے لئے پوری طرح تیار ہے۔
۔۔۔۔۔۔۔۔۔۔۔۔۔۔۔۔۔۔

U-894
(Visitor Counter : 90